cyanic-selkie/wikianc huggingface dataset:
Таварыства беларускай мовы імя Францішка Скарыны
1995 год
ТБМ увайшло ў склад Аргкамітэта па святкаванні 50-х угодкаў Перамогі на гітлерызмам. Ініцыятарам стварэння грамадскага Аргкамітэта выступіла Беларускае дэмакратычнае аб’яднанне ветэранаў.
Май: спыненне афіцыйнай падтрымкі ТБМ дзяржавай
25 мая Сакратарыят ТБМ з прычыны спынення падтрымкі з боку дзяржавы звярнуўся па дапамогу да ўсіх камерцыйных структур, фірмаў, сумесных прадпрыемстваў, банкаў, усіх грамадзян, каму дарагія родная мова, нацыянальнае адраджэнне Беларусі. Было прыпынена фінансаванне газеты «Наша слова», паўстала пытанне аб зачыненні кіёска ТБМ на праспекце Скарыны, узніклі цяжкасці з аплатай арэнды памяшканняў, камунальных паслуг.
Кастрычнік: IV з’езд ТБМ
6 кастрычніка ў памяшканні Дома літаратара ў Мінску адбыўся IV з’езд ТБМ. Бралі ўдзел дэлегаты ад 132-х рэгіянальных арганізацый. Яны абмеркавалі стан роднай мовы, актуальныя праблемы беларушчыны ды супрацьстаяння русіфікацыі. З’езд прыняў пастанову, зварот да выбаршчыкаў. Старшынёй зноў быў абраны Ніл Гілевіч.
1996 год
Люты
Міжнародным фондам «Еўразія» падведзены вынікі конкурсу, прысвечанага развіццю электронных камунікацый, у якім брала ўдзел Таварыства беларускай мовы. Усяго было пададзена 277 заяў з трох краін — Беларусі, Малдовы і Украіны. Праект ТБМ «Электронны фонд беларускай мовы і сетка лінгвістычнай інфармацыі ў Беларусі» атрымаў фінансавую падтрымку ў памеры 15 000 долараў ЗША. Была створана навуковая рада пад кіраўніцтвам доктара філалагічных навук Генадзя Цыхуна, якая стала ажыццяўляць кіраўніцтва праектам.
Красавік: пратэст ТБМ у сувязі з затрыманнямі на «Чарнобыльскім шляху»
Сакратарыят ТБМ прыняў заяву, у якой быў выказаны пратэст у сувязі з затрыманнямі дзяржаўнымі сілавымі структурамі ўдзельнікаў акцыі «Чарнобыльскі шлях», якая адбылася 26 красавіка. У прыватнасці абурэнне было выказана з нагоды затрымання сябра Рады ТБМ Юрыя Хадыкі. У заяве ўтрымлівалася патрабаванне вызваліць усіх затрыманых удзельнікаў «Чарнобыльскага шляху».
Май: сустрэча са старшынёй Вярхоўнага Савета
3 мая ў Доме ўрада адбылася сустрэча прадстаўнікоў Таварыства беларускай мовы і Таварыства беларускай школы з Сямёнам Шарэцкім — старшынёй Вярхоўнага Савета Беларусі — на якой ён выказаўся аб небходнасці вяртання беларускай мове страчаных ёю пазіцый у сферы адукацыі.
Чэрвень: ідэя стварэння «Белай кнігі»
Пінскія рэгіянальныя арганізацыі ТБМ і ТБШ правялі сумеснае пасяджэнне па пытанні стану беларускай мовай у горадзе, прыняўшы заяву «Аб праблеме падрыхтоўкі нацыянальных кадраў у Рэспубліцы Беларусь».
14 чэрвеня ў сталічным Доме літаратара адбылося пасяджэння круглага стала на тэму «Факты знішчэння сістэмы беларускамоўнай адукацыі». Арганізатары стала — ТБМ, ТБШ, Мінскі гарадскі бацькоўскі камітэт беларускамоўных школ і класаў — у прынятай рэзалюцыі заявілі пра намер пачаць збор сведчанняў грамадзян Беларусі аб парушэннях дзяржаўнымі і недзяржаўнымі структурамі прынцыпу этнічнай і моўнай роўнасці. Гэтыя сведчанні разам з імёнамі асоб, якія, на думку аўтараў рэзалюцыі, былі вінаватыя ў парушэнні правоў чалавека, склаўшы «Белую кнігу», стануць базай для працягу праваахоўнай дзейнасці арганізацый — ініцыятараў круглага стала.
Кастрычнік: канчатковае стварэнне «Белай кнігі»
У сядзібе ТБМ адбылося сумеснае пасяджэнне ТБМ і ТБШ. Абмяркоўваліся бліжэйшыя планы, у прыватнасці правядзенне круглага стала з мэтай абмеркавання дзяржаўнай канцэпцыі рэформы агульнаадукацыйнай школы пад назвай «Перспектывы беларускага школьніцтва», а таксама вынікі збору матэрыялаў для «Белай кнігі». Таксама ТБМ і ТБШ распачалі збор подпісаў пад патрабаваннем да прэзідэнта і ўрада краіны забяспечыць грамадзянам Беларусі канстытуцыйнае права на атрыманне адукацыі на беларускай мове.
17 кастрычніка на сумесным пасяджэнні Сакратарыята ТБМ і канцылярыі ТБШ было зацверджана Палажэнне «Аб „Белай кнізе“» і склад яе рэдакцыйнай камісіі, а таксама рашэнне аб арганізацыі акцыі па зборы подпісаў у абарону беларускамоўнай вышэйшай школы.
1997 год: V з’езд ТБМ
1997 год не быў удалым для дзейнасці Таварыства з прычына нізкага фінансавага стану. У выніку 12 красавіка на V з’ездзе ТБМ, які прайшоў у Доме літаратара ў Мінску, з’езд прыняў адстаўку Ніла Гілевіча з пасады старшыні ТБМ і абраў новым старшынёй Генадзя Бураўкіна. Намеснікамі старшыні былі абраныя Алег Трусаў і Людміла Дзіцэвіч. Выданне газеты «Наша слова» было прыпынена (яно будзе адноўлена толькі ў лістападзе, прычым цэнтр выдання будзе перанесены з Мінска ў Ліду).
1998 год: узмацненне крызісу ТБМ
Студзень: спыненне гаспадарчай дзейнасці
1 студзеня рашэннем Сакратарыята ТБМ спыніла гаспадарчую дзейнасць. Кіёск на праспекце Скарыны быў прададзены.
Сакавік: правядзенне санкцыяванага ўладамі пікета з нагоды 80-годдзя БНР
21 сакавіка Сакратарыят ТБМ разам з іншымі грамадскімі арганізацыямі і партыямі зладзілі пікет у мікрараёне «Серабранка» ў Мінску. Пікет быў прысвечаны 80-м угодкам БНР. Падчас пікета бясплатна раздаваліся газеты «Наша слова» і «Рабочы». Адначасова з пікетам Сакратарыят ТБМ, занепакоены знікненнем беларускіх школ і беларускай мовы з ВНУ, разаслаў адмысловыя лісты рэктарам усіх ВНУ Беларусі з просьбай адказаць на дванаццаць пытанняў, звязаных з выкарыстаннем беларускай мовы, дзеля аналізу сітуацыі ды інфармавання грамадства праз СМІ.
Красавік: судовая пастанова аб выплаце рэнты
Таварыства беларускай мовы імя Францішка Скарыны атрымала судовую пастанову, паводле якой арганізацыя павінна была заплаціць за арэнду памяшкання 71 163 000 беларускіх рублёў. ТБМ абгрунтавала такую запазычанасць тым, што арэндная плата складала 10 долараў ЗША за 1 м².
Май: судовая справа аб высяленні ТБМ
Чэрвень: ідэя стварэння Беларускага нацыянальнага ўніверсітэта; высяленне ТБМ
дская»]] рада ТБМ Заводскага раёна г. Мінска наладзіла пікет у абарону беларускай мовы, паралельна праводзячы запіс у шэрагі ТБМ і падпісваючы ахвотных на «Наша слова».
1999 год
Студзень: правядзенне першай у гісторыі беларускамоўнай матэматычнай алімпіяды
Створана Бешанковіцкая суполка ТБМ. Старшынёй была абрана Валянціна Гракун.
Красавік
ТБМ звярнулася да прадпрымальнікаў з просьбай аб фінансавай дапамозе ў правядзенні VI з’езду ТБМ. Была адноўлена Слонімская суполка ТБМ, кіраўніком яе была абрана Таццяна Трафімчык.
Май
2017 год
29 кастрычніка 2017 ў Мінску адбыўся справаздачна-выбарчы з’езд Таварыства беларускай мовы. Дэпутат Палаты прадстаўнікоў Алена Анісім змяніла на пасадзе старшыні арганізацыі Алега Трусава. Кандыдатуру Анісім падтрымалі 87 дэлегатаў з 92. Іншых кандыдатаў на пасаду не было. Ва ўступнай прамове Алена Анісім заклікала рабіць усё магчымае для таго, каб беларуская мова стала дзяржаўнай не толькі фармальна, але і па сутнасці.
Універсітэт імя Ніла Гілевіча
Універсітэт імя Ніла Гілевіча, або неафіцыйна Беларускі нацыянальны ўніверсітэт — установа адукацыі з беларускай мовай выкладання, якую прапанавалі стварыць у Беларусі. Форма навучальнай ўстановы мела быць арыентавана на класічны ўніверсітэт з апорай на гуманітарныя навукі, таксама дапускаецца, што будзе весціся падрыхтоўка па юрыдычных, некаторых медыцынскіх і ІТ-спецыяльнасцях. Старшынёй аргкамітэта ў стварэнні ўніверсітэта «Альбарутэнія» стаў Алег Трусаў, былы старшыня Таварыства беларускай мовы імя Францішка Скарыны. Назва «Альбарутэнія» абумоўленая забаронай дзяржавы адвольна выкарыстоўваць словы «нацыянальны» і «дзяржаўны».
27 верасня 2017 года стала вядома, што Мінгарвыканкам зарэгістраваў офіс будучага ўніверсітэта «Альбарутэнія» як структурнага падраздзялення Таварыства беларускай мовы па адрасе вуліца Шчарбакова, 32. ТБМ плануе таксама падаць на рэгістрацыю статут універсітэта і дакументы для атрымання ліцэнзіі на права вядзення адукацыйнай дзейнасці, на што можа пайсці прыблізна год. У выпадку атрымання ўсіх неабходных дакументаў і дазволаў ва ўніверсітэце спачатку пачне працу магістратура, куды плануецца прыняць 200—300 магістрантаў, якія пасля заканчэння змогуць стаць выкладчыкамі ўніверсітэта для студэнтаў-бакалаўраў. Таксама ў якасці выкладчыкаў могуць выступіць тыя, хто раней працаваў у Еўрапейскім гуманітарным універсітэце.
25-26 лістапада 2017]года ў Мінску прайшла канферэнцыя «Нацыянальны ўніверсітэт у XXI стагоддзі: місія і выклікі», у якой узялі ўдзел беларускія навукоўцы, палітычныя і грамадскія дзеячы. Пасля канферэнцыі старшыня аргкамітэта Алег Трусаў заявіў, што :
27 сакавіка 2018 года на прэс-канферэнцыі ў офісе Таварыства беларускай мовы імя Францішка Скарыны было паведамлена, што юрыдычна зарэгістраваны «Універсітэт імя Ніла Гілевіча», названы ў гонар народнага паэта Беларусі і першага старшыні ТБМ.
Прапанаваны акадэмічны профіль:
Пераслед. 2021 год
У час пагрому грамадскіх арганізацый у Беларусі 14 ліпеня 2021 года ў сядзібе ТБМ адбыўся ператрус. Грамадскае аб’яднанне атрымала два пісьмовыя папярэджанні, якія своечасова не змагло аспрэчыць.
27 жніўня Вярхоўны суд Рэспублікі Беларусь пачаў разгляд пазову Міністэрства юстыцыі Рэспублікі Беларусь аб ліквідацыі грамадскага аб’яднання ТБМ імя Ф. Скарыны. Аднак паседжанне было перанесена на няпэўны час. 8 лістапада 2021 года Вярхоўны суд Беларусі прыняў рашэнне аб ліквідацыі ГА «Таварыства беларускай мовы імя Францішка Скарыны».
Юрыдычныя падставы для дзейнасці ТБМ
ТБМ дзейнічае ў адпаведнасці з Канстытуцыяй Рэспублікі Беларусь, Законам Рэспублікі Беларусь «Аб грамадскіх аб’яднаннях», Законам Рэспублікі Беларусь «Аб мовах у Рэспубліцы Беларусь» , іншымі палажэннямі дзеючага заканадаўства і статутам ТБМ. ТБМ з’яўляецца юрыдычнай асобай, мае самастойны бухгалтарскі баланс, пячатку, штампы вызначанага ўзору з адлюстраваннем эмблемы, зарэгістраванай ва ўстаноўленым парадку, разліковыя рахункі ў банкаўскіх установах (у тым ліку валютныя); ад свайго імя выступае ва ўзаемаадносінах з юрыдычнымі і фізічнымі асобамі. Арганізацыйныя структуры ТБМ могуць быць надзелены правамі юрыдычнай асобы. У сваёй працы ТБМ таксама кіруецца Стратэгіяй ТБМ «Развіццё беларускай мовы ў XXI стагоддзі», , прынятай у 1996 годзе (гэты дакумент быў створаны «з мэтай выправіць выпадкі моўнага дысбалансу для таго, каб забяспечыць усім мовам павагу і ўсебаковае развіццё, а таксама для таго, каб усталяваць прынцыпы справядлівага і раўнапраўнага лінгвістычнага міру ва ўсім свеце як ключавога фактару гарманічных сацыяльных адносін») і заснаванай на Усеагульнай дэкларацыі правоў чалавека, прынятай ААН у 1948 годзе. Таварыства беларускай мовы з’яўляецца цалкам легальным і афіцыйна зарэгістраваным грамадскім аб’яднаннем, якое рэгулярна праходзіць перарэгістрацыю ў адпаведнасці з дзеючым заканадаўствам (напрыклад, Пасведчанне аб дзяржаўнай рэгістрацыі грамадскага аб’яднання № 01412 было выдадзена ГА «Таварыства беларускай мовы імя Францішка Скарыны» (ТБМ) і зарэгістравана рашэннем Міністэрства юстыцыі Рэспублікі Беларусь ад 14 красавіка 2006 года № 187 у Адзіным дзяржаўным рэгістры юрыдычных асоб і індывідуальных прадпрымальнікаў за № 100129705 ).
Эмблема ТБМ
Як самастойная юрыдычная асоба, ТБМ мае пячатку і штампы з адлюстраваннем эмблемы, зарэгістраванай ва ўстаноўленым парадку. Аўтарам эмблемы з’яўляецца беларускі мастак Мікола Купава. Эмблема выканана ў класічных традыцыях беларускай гістарычнай геральдыкі і яе правілаў. Афіцыйнае апісанне эмблемы ТБМ выглядае наступным чынам: два кругі, паміж каторых справа ўлева надпіс «ТАВАРЫСТВА БЕЛАРУСКАЙ МОВЫ ІМЯ ФРАНЦІШКА СКАРЫНЫ», у меншым крузе сіняга колеру жоўтая выява герба Францішка Скарыны — сонца і паўмесяц — уверсе, на кругах, выява Пагоні: чырвонага колеру шчыт з чорна-белым вершнікам на кані з узнятым мячом у правай руцэ і шчытам з выяваю падвоенага роўнаканцовага крыжа на левым плячы — за шчытом перакрывае круг бела-чырвона-белая стужка. Эмблема ТБМ сімвалізуе гістарычную памяць беларускага народа, паказвае знітоўванне лепшых дасягненняў нацыянальнай культуры, значныя падзеі народнай гісторыі, незалежнасць і дзяржаўнасць беларускай мовы як у старажытныя часы, гэтак і ў гістарычнай перспектыве. Яна была зацверджана Рэспубліканскай Радаю ТБМ імя Францішка Скарыны, зарэгістравана 22 сакавіка 1995 г. і перарэгістравана 6 верасня 1999 г. (пасведчанне Міністэрства юстыцыі Рэспублікі Беларусь аб рэгістрацыі сімволікі аб’яднання № 0381).
Прадмет дзейнасці ТБМ
Прадметам дзейнасці ТБМ з’яўляецца культурна-асветніцкая дзейнасць.
Метады дзейнасці ТБМ
Для ажыццяўлення статутных мэт і задач ТБМ выкарыстоўвае наступныя метады:
З’езд ТБМ
Найвышэйшым кіруючым органам ТБМ з’яўляецца з’езд, які склікаецца адзін раз на тры гады.
З’езд прымае Статут і іншыя дакументы, уносіць у Статут змены і дапаўненні, абірае старшыню ТБМ, першага намесніка і намеснікаў старшыні, Раду, Рэвізійную камісію і яе кіраўніка, заслухоўвае і зацвярджае справаздачу Рады і Рэвізійнай камісіі, зацвярджае рэдактара выдання, вырашае іншыя пытанні, прымае рашэнне аб рэарганізацыі, ліквідацыі ТБМ.
Нечарговы з’езд склікаецца Радай ці з патрабавання не менш чым адной трэці раённых (гарадскіх) арганізацый ТБМ, або Рэвізійнай камісіяй.
Час і месца з’езда, норму прадстаўніцтва, парадак абрання дэлегатаў вызначае Рада ТБМ.
Рашэнні з’езда правамоцныя пра наяўнасці больш за ½ дэлегатаў. Рашэнні прымаюцца простай большасцю галасоў ад прысутных. Парадак, форма і ўмовы галасавання вызначаюцца з’ездам.
Рада ТБМ
Кіруючым органам ТБМ паміж з’ездамі з’яўляецца Рада. Рада выконвае свае абавязкі на грамадскіх асновах.
Рада збіраецца не радзей як два разы на год. Рада вырашае статутныя задачы ТБМ, абірае сакратарыят, стварае іншыя рабочыя органы і камісіі, пры неабходнасці ўносіць змены і дапаўненні ў Статут, прымае рашэнні аб набыцці, распараджэнні і адчужэнні маёмасці, зацвярджае ўзоры пячаткі, сімволікі і іншай атрыбутыкі; зацвярджае рашэнні аб колькасці і тэрмінах платы ўзносаў; ажыццяўляе прыём у сябры ТБМ; вырашае іншыя пытанні дзейнасці ТБМ.
Пасяджэнні Рады лічацца правамоцнымі пры наяўнасці больш за палову яе сяброў.
Рашэнні прымаюцца простай большасцю галасоў ад прысутных.
Сакратарыят ТБМ
Сакратарыят — выканаўчы орган, які працуе стала, выконвае пастановы і даручэнні з’езда і Рады, ажыццяўляе прыём новых сяброў, кіруе справамі ТБМ на падставе Статута ў межах правоў, нададзеных Радай. Сакратарыят выконвае свае абавязкі на грамадскіх асновах.
Сакратарыят збіраецца не радзей, як раз на месяц. Рашэнні прымаюцца простай большасцю галасоў ад ліку прысутных сяброў сакратарыята пры ўмове ўдзелу не менш за палову яго складу.
Сакратарыят:
Тэрытарыяльныя або вытворчыя арганізацыі ТБМ
Аснова ТБМ — першасныя суполкі і раённыя (гарадскія), абласныя арганізацыі. Тэрміны паўнамоцтваў дзейнасці суполак і іншых мясцовых выбарных органаў — два гады.
Суполкі ТБМ
Суполка ТБМ ствараецца на агульным сходзе сяброў ТБМ. Рашэнне аб стварэнні суполкі дасылаецца ў сакратарыят для пастаноўкі на ўлік. Сябры суполкі збіраюцца на свае сходы не радзей як раз на тры месяцы. Рашэнні прымаюцца простай большасцю галасоў ад ліку прысутных сяброў суполкі пры ўмове прысутнасці не менш за палову складу сяброў суполкі. На арганізацыйным сходзе суполкі адкрытым галасаваннем абіраецца старшыня суполкі, скарбнік і рэвізор. Пры наяўнасці болей за 10 сяброў у складзе суполкі дадаткова абіраецца намеснік старшыні.
Старшыня суполкі: арганізовывае працу суполкі ў адпаведнасці са статутам ТБМ; займаецца пытаннямі пастаноўкі на ўлік (альбо зняцця з уліку) суполкі; штогод робіць справаздачу аб дзейнасці суполкі ў сакратарыят ТБМ і інш.
Рэвізор суполкі: кантралюе выкананне Статута ТБМ сябрамі суполкі, а таксама фінансава-гаспадарчую дзейнасць суполкі.
Раённыя (гарадскія), абласныя арганізацыі ТБМ
Суполкі могуць аб’ядноўвацца ў раённыя (гарадскія) арганізацыі.
Раённыя (гарадскія) арганізацыі ТБМ ствараюцца пры наяўнасці не менш, чым дзвюх суполак або 10 сяброў ТБМ. У гарадах з раённым дзяленнем гарадскія арганізацыі ТБМ ствараюцца пры наяўнасці не менш чым дзвюх раённых арганізацый або 50 сяброў ТБМ.
Абласныя арганізацыі ТБМ ствараюцца пры наяўнасці не менш чым трох раённых (гарадскіх) арганізацый.
Вышэйшым органам раённых (гарадскіх), абласных арганізацый з’яўляецца канферэнцыя. Канферэнцыя праводзіцца не радзей за 1 раз на 2 гады па рашэнні кіраўнічых органаў ці Рэвізійнай камісіі. Рашэнні прымаюцца простай большасцю галасоў ад прысутных.
Рашэнні аб скліканні устаноўчых канферэнцый абласных арганізацый ТБМ прымае сакратарыят ТБМ. Рашэнні аб скліканні ўстаноўчых канферэнцый раённых (гарадскіх) арганізацый ТБМ прымае сакратарыят ТБМ альбо адпаведная Рада абласной (Мінскай гарадской) арганізацыі ТБМ.
Канферэнцыя: абірае адкрытым або таемным галасаваннем адпаведную Раду і Рэвізійную камісію, а таксама іх кіраўнікоў і намеснікаў.
Рада (раённай, гарадской, абласной) арганізацый ТБМ: арганізовывае працу раённай, гарадской, абласной арганізацый ТБМ ў адпаведнасці са статутам ТБМ; займаецца пытаннямі пастаноўкі на ўлік (альбо зняцця з уліку) раённай, гарадской, абласной, арганізацый ТБМ; штогод робіць справаздачу аб сваёй дзейнасці ў сакратарыят ТБМ і інш.
Рэвізійная камісія ТБМ
Рэвізійная камісія: Рэвізійная камісія ажыццяўляе сваю дзейнасць у адпаведнасці са Статутам.
Пасяджэнне Рэвізійнай Камісіі праводзіцца па меры неабходнасці, але не радзей чым 1 раз у паўгода.
Пасяджэнні правамоцныя пры наяўнасці больш за палову сяброў Рэвізійнай камісіі.
Рашэнні прымаюцца простай большасцю галасоў ад прысутных.
Сябры Рэвізійнай камісіі могуць удзельнічаць у пасяджэннях усіх выбарных органаў з правамі дарадчага голасу.
Сябры ТБМ, іх правы і абавязкі
Сябрам ТБМ можа быць кожны грамадзянін Рэспублікі Беларусь, старэйшы за 16 гадоў, а таксама іншыя грамадзяне і асобы без грамадзянства, хто прызнае мэты і задачы ТБМ, спрыяе іх ажыццяўленню.
Вучні агульнаадукацыйных школ, маладзейшыя за 16 гадоў, навучэнцы ПТВ і сярэдніх спецыяльных навучальных устаноў могуць аб’ядноўвацца ў юнацкія секцыі ТБМ.
Прыём сяброў у склад ТБМ ажыццяўляецца першаснымі суполкамі, а пры іх адсутнасці — раённай (гарадской) Радай, Радай ТБМ або сакратарыятам на падставе пісьмовай або вуснай заявы.
Сябры ТБМ маюць права мець асабовыя пасведчанні і нагрудныя значкі. Узоры пасведчання і нагрудных значкоў зацвярджае Рада ТБМ.
Сябры ТБМ маюць права абіраць, быць абранымі ва ўсе органы ТБМ, карыстацца яго маральнай і матэрыяльнай падтрымкай у межах магчымасцей ТБМ.
Сябры ТБМ абавязаны: Прыпыненне сяброўства ў ТБМ наступнае:
Bathory
Bathory — шведскі музычны гурт, які ўнёс значны ўклад у развіццё блэк-метала і вікінг-метала, узнік у Стакгольме ў 1983 годзе. Творчасць гурта таксама спарадзіла мноства пераймальнікаў. У складзе Bathory пабывала мноства музыкантаў, але лідарам у пачатку творчага шляху і фактычна адзіным удзельнікам у канцы быў музыка-мультыінструменталіст Quorthon. Гурт зняў адзіны відэакліп на адну з найвядомых сваіх песень One Rode to Asa Bay; як і сама песня, кліп прысвечаны прыходу хрысціянства ў Скандынавію.
Існаванне гурта спынілася ў чэрвені 2004 года, калі Quorthon быў знойдзены мёртвым ва ўласнай кватэры. Прычынай смерці 38-гадовага музыканта стала сардэчная недастатковасць.
Oxxxymiron
Oxxxymiron (Оксимирон; сапраўднае імя Міро́н Я́навіч Фё́дараў; нар., ) — рускамоўны рэп- і грайм-выканаўца, які пражывае ў Вялікабрытаніі. Адзін з заснавальнікаў і былы ўдзельнік лэйбла Vagabund. Таксама супрацоўнічаў з лэйблам Optik Russia, зараз з Booking Machine. Станам на 2016 год выпусціў два студыйныя альбомы (2011) і  (2015), акрамя гэтага, з’яўляецца аўтарам двух мікстэйпаў і некалькіх сінглаў. Таксама Oxxxymiron вядомы ўдзелам у на пляцоўцы Versus Battle.
Раннія гады (1985—2008)
Мірон Фёдараў нарадзіўся 31 студзеня 1985 года ў Ленінградзе ў яўрэйскай сям’і фізіка-тэарэтыка і бібліятэкара. Калі Мірону было 9 гадоў, сям’я эмігравала ў Германію, у. У Германіі Мірон упершыню даведаўся пра рэп. Там ён вучыўся ў школе Марыі Вехтлер (Maria Waechtler Schule), але да 9-га класа ўсё яшчэ лічыўся ў журнале сваёй былой школы № 185 і працягваў дасылаць сачыненні па літаратуры. У будучага рэпера былі напружаныя адносіны з нямецкімі аднакласнікамі. Каб вывесці агрэсію, у 12-13 гадоў ён пачаў рабіць першыя спробы чытаць рэп на нямецкай мове, узяўшы сабе псеўданім Миф. На тэму ўзаемаадносін з класам Мірон пазней выпусціў адну з самых папулярных песень свайго рэпертуару «Последний звонок». Жадаючы стаць музыкантам, але не маючы пры гэтым вакальных даных, ён вырашыў працягнуць сваё захапленне. Праз некаторы час Мірон пачаў чытаць рэп на рускай, будучы ўпэўненым у тым, што ён першы рускамоўны рэпер.
Пасля адной з паездак на радзіму ў 14 гадоў упэўненасць Мірона ў тым, што ён родапачынальнік рэпу на рускай мове, знікла. Ва ўзросце 15 гадоў ён з сям’ёй перасяліўся ў Вялікабрытанію, у і тут, больш не маючы праблем з аднакласнікамі, узмоцнена ўзяўся за вучобу. Неўзабаве англійская настаўніца гісторыі — выпускніца Оксфардскага ўніверсітэта — прапанавала яму паспрабаваць паступіць у Оксфард пасля заканчэння школы. У 2004 годзе, падаўшы дакументы і прайшоўшы сумоўе, Мірон паступіў ва ўніверсітэт на факультэт філалогіі.
Пачатак кар’еры, Optik Russia (2008—2010)
Пасля вучобы ў Оксфардзе Мірон пераехаў жыць у і пачаў пошукі працы. З-за «празмернай кваліфікацыі» ён не змог знайсці працу па пасадзе. Як сцвярджае рэпер, ён «працаваў касірам, перакладчыкам, грузчыкам, гідам, рэпетытарам, канферансье, офісным планктонам і кансультантам з капытом». Новы круг зносін, які складаўся з рускамоўных эмігрантаў, падштурхнуў Мірона вярнуцца да хіп-хопу. Ён стаў займацца музыкай пад псеўданімам «Oxxxymiron», які з’явіўся як спалучэнне імя з літаратурным тэрмінам «аксюмаран» (oxymoron) і патроенай «X», адсылае да вялікай колькасці лаяльнай лексікі ў песнях.
У 2009 годзе Мірон узяў удзел у 14-м незалежным батле Hip-Hop.ru, дзе дайшоў да паўфіналу. У канцы года партал правёў грамадскае галасаванне «Hip-Hop.ru Awards 2009», дзе Oxxxymiron стаў пераможцам у намінацыях «Лепшы МС батла», «Прарыў батла», «Лепшы спарынг батла», «Лепшы трэк батла», а таксама стаў пераможцам у намінацыі «Адкрыццё 2009 года» і прызёрам у намінацыі «Лепшы хіп-хоп-выканаўца 2009 года».
У гэты час яго заўважыў  — нямецкі лэйбл рускамоўных імігрантаў. За кошт лэйбла Мірон і зарабіў першую хвалю слухачоў, а таксама пазнаёміўся c Дзмітрыем Хінтэрам, больш вядомым як Schokk, які працаваў у тым жа лэйбле. У жніўні 2010 года пакінуў Optik Russia пад падставай неадпаведнасці інтарэсаў.
«Вечный жид», Vagabund (2011)
Летам 2010 года, пасля сыходу з Optik Russia, Мірон распрацоўваў і выношваў ідэю стварэння новага незалежнага лэйбла з сімвалічнай назвай Vagabund (Вандроўца). Увосень таго ж года Мірон і Schokk адправіліся ў невялікі тур па краінах СНД, які быў названы «Октябрьские события». Да восені 2011 года Oxxxymiron, Schokk і Іван «Ваня Ленин» Карой (у якасці мэнэджэра) стварылі лэйбл, пад якім выйшлі альбомы «С большой дороги» Schokk’а і «Вечный жид» Мірона, які атрымаў вялікую колькасць станоўчых водгукаў. Абодва альбомы выйшлі ў адзін дзень 15 верасня 2011 года, і Vagabund адправіліся ў сумесны тур па краінах СНД. 30 кастрычніка дае апошні канцэрт у складзе каманды Vagabund, пры ўдзеле Крипл’а. 1 лістапада 2011 года Oxxxymiron заявіў пра свой сыход з Vagabund, пасля чаго 6 лістапада даў бясплатны сольны а капэла-канцэрт у Маскве, чым завяршыў свой тур, і адправіўся ў Лондан.
miXXXtape (2012)
12 сакавіка 2012 года адбыўся інтэрнэт-рэліз miXXXtape I, які змяшчае найбольш удалыя куплеты з песень, запісаных у перыяд з 2008 па 2011 гады.
Праз год, 18 кастрычніка, адбыўся рэліз «miXXXtape II: Долгий путь домой». Другі змяшчае запісаныя ў 2012—2013 гадах песні, у прамежках паміж якімі дададзеныя заміксаваныя ўрыўкі з выступу Мірона на рэп-батле, дзе яго апанентам быў Крипл. Супрацьстаянне Oxxxymiron’а і Крип-а-Крип’а, якое скончылася перамогай Мірона, стала трэцім выпускам Versus Battle, пазней стала першым відэа на афіцыйным канале Versus на YouTube, колькасць праглядаў якога перавысіла 1 млн, 2 млн, а затым і 3 млн , .
11 красавіка 2014 года адбыўся батл супраць Дуні, больш вядомага як Аляксандр Пархоменка. Сам батл праходзіў у Маскве, на адкрытым мерапрыемстве Main Event. Перамогу атрымаў Oxxxymiron.
«Горгород» (2015)
25 жніўня 2015 года адбылася прэм’ера кліпа на песню, напісаную спецыяльна для аднайменнага серыяла. 21 верасня адбылася прэм’ера кліпа на песню «Город под подошвой», якая да гэтага выконвалася толькі на канцэртах.
13 лістапада 2015 новы альбом, які атрымаў назву «Горгород», быў выкладзены на афіцыйнай старонцы Вконтакте Мірона для свабоднай запампоўкі.
Наш час
У 2015 годзе быў выпушчаны серыял, створаны разам са сцэнарыстам Міхаілам Ідавым на глебе прыгод Мірона ў Лондане.
9 снежня 2015 года першы раз з’явіўся на тэлебачанні. Гэта была праграма «Вечерний Ургант» на Першым канале Расіі. Мірон даў інтэрв’ю Івану Урганту і выканаў цэнзурную версію песні «Где нас нет».
Канфлікт з гуртам «Каста»
Падчас тура «Октябрьские события» 2010 года з’явіўся слоган «На х*й „Касту“!», які пазней стаў увасабляць Vagabund. Асноўная версія з’яўлення дадзенага лозунгу наступная: падчас выступу Schokk’а і Oxxxymiron у адным з клубаў Украіны ў суседнім клубе горада адбываўся выступ. Украінскі манапаліст-арганізатар рускіх рэп-канцэртаў «Нота» спрабаваў перашкодзіць выступу Schokk’а і Oxxxymiron з-за страху таго, што апошнія адвядуць частку аўдыторыі з канцэртаў «Касты». Як раз пасля гэтага Schokk і Oxxxymiron на ўсіх сваіх сумесных канцэртах і нават у трэках скандавалі вышэйпададзены слоган. Гэта хутка падхапілі і іх фанаты. 21 ліпеня 2012 года, ужо пасля сыходу з Vagabund, Oxxxymiron прыняў удзел у музычным фестывалі. Адначасова з ім на «Пикник’у» удзельнічаў рэпер з гурту «Каста». Як распавядае ўдзельнік «Касты», Мірон папрасіў прабачэння перад гуртам за выказванні ў іх бок і паціснуў усім рукі.
Канфлікт з Ромай Жиган’ом
20 кастрычніка 2011 года, скарыстаўшыся выпадкам знаходжання Vagabund у Маскве падчас тура па краінах СНД, у іх здымную кватэру ўварваўся рэпер Раман Чумакоў, больш вядомы як Рома Жиган, у суправаджэнні дзесяці чалавек. Мэта візіту — высвятленне прычын неаднаразовых выпадаў Schokk’а ў бок Жиган’а ў трэках. Раман, пагражаючы зброяй (паводле слоў Хінтэра), прымусіў апанента прасіць прабачэння на каленях, пры гэтым некалькі разоў ударыў яго па твары. Неўзабаве пасля інцыдэнту Schokk у адзіночку пакінуў краіну і зрабіў некалькі відэазваротаў, на што Мірон адказаў ролікам, у якім патлумачыў свой пункт гледжання аб інцыдэнце і абвясціў аб сваім намеры пакінуць Vagabund і разарваць усе сувязі з Schokk’ам.
Пасля таго, што адбылося, Мірон застаўся ў добрых адносінах з Ромай Жиган’ом і нават зняўся ў яго фільме.
Rap.ru
20 кастрычніка 2011 года, у разгар тура Vagabund па СНД, Schokk і Oxxxymiron былі запрошаныя на перадачу What’s Up, якая выходзіла на тэлеканале Rap.ru. Размовы як такой не адбылося, а адносіны паміж Rap.ru і ўдзельнікамі Vagabund засталіся нацягнутымі.
У сакавіку 2012 года Oxxxymiron быў запрошаны на музычную цырымонію Stadium RUMA (Russian Urban Music Awards), арганізаваную парталам Rap.ru, з якім Мірон да гэтага меў напружаныя адносіны. Падчас выступу на сцэну выйшаў двайнік у масцы, у той час як сам выканаўца застаўся за кулісамі. Пакуль двайнік жэстыкуляваў пад фанаграму на сцэне, Мірон напісаў у сваім твітэры: «Сяджу, перачытваю „Двайніка“ Дастаеўскага…».
Канфлікт з Птаха’й
У студзені 2015 года адзін з удзельнікаў групы «Centr» даў інтэрв’ю выданню Чита.ру, у якім бесстаронне выказаўся пра творчасць Мірона і яго слухачоў:
«На дадзены момант я магу сказаць, што мне сорамна за рускі рэп. Цяпер стала вельмі шмат незразумелых рэпераў — яны рыфмуюць добра, у іх тэхніка ёсць, але рэпу ў іх няма. Яны не прадстаўнікі хіп-хоп-культуры, яны мэйнстрымшчыкі, якія робяць на гэтым бабкі. Для іх гэта бізнес і не больш за тое. Яны ніколі не былі ў гэтай культуры, не варыліся ў гэтым, расійскім. Нейкія там прыезджыя, блін, рэперы з Еўропы, якія раней рускі рэп прыніжалі, а цяпер яны рэп чытаюць на рускай, тыпу Oxxxymiron. І людзі іх слухаюць. Я бачыў іх слухачоў, не дай бог, каб у мяне такія былі».
Канфлікт з ЛСП
Летам 2015-га падпісаны за год да гэтага на Booking Machine пры ўдзеле Oxxxymiron ЛСП прыпыніў супрацоўніцтва з канцертным агенцтвам. Ён паясніў гэта тым, што, паводле яго думкі, пасля падпісання та невялікая колькасць канцэртаў, якая была раней, яшчэ зменшылася. 1 красавіка 2016 года выходзіць песня Porchy «Imperial», якую першапачаткова планавалася ўнесці ў трэкліст яго мікстэйпа King Midas і ў якой Алег расказвае, што думае пра сваё былое агенцтва.
Песня, першапачаткова дуэт ЛСП і Porchy, абрываецца звяртаннем Porchy і рэзкім уступам госця Oxxxymiron, які выдае дыс у адказ. «Цэлая драма, сутыкненне двух герояў пакалення», — так ахарактарызаваў песню The Flow.
Як сцвярджае Мірон у відэазвяртанні, якое было запісана пасля песні, ён дапамагаў Алегу і Роме Англічаніну, умовіў Ілью Мамая падпісаць іх на Booking Machine і дараваў ім іх выхадкі. Калі тыя сышлі з канцэртнага агенцтва, у асабістай гутарцы з Алегам пасля здымак кліпа «Безумие» Мірон папрасіў не афішаваць аб гэтай падзеі, але праз нейкі час яны з Ромай Англічанінам, крануўшы гэтую тэму ў інтэрв’ю Rap.ru, асвятлілі яе з прыкметным грэбаваннем да свайго былога агенцтва. Праз нейкі час па просьбе Porchy для мікстэйпа King Midas ЛСП адправіў куплет са «снік»-дысам у адрас Booking Machine. Porchy і Oxxxymiron вырашылі «правучыць» ЛСП, і Мірон дапісаў трэці куплет, накіраваны на крыўдзіцеля «больш чым сям’і».
Чэмэравецкі раён
Чэмэравецкі раён (Чемеровецький район) — былая адміністрацыйная адзінка ў складзе Хмяльніцкай вобласці Украіны. Адміністрацыйны цэнтр — Чэмэрыўці (Чемерівці).
Утвораны ў 1923 годзе. Насельніцтва раёна на года складае 41292 чалавекі, плошча — 928 км².
Ліквідаваны 17 ліпеня 2020 года.
Адміністрацыйны падзел
Тэрыторыя раёна адміністрацыйна складаецца з 2 пасялковых і 33 сельскіх саветаў.
Населеныя пункты
На тэрыторыі раёна размешчаны 2 пасёлкі гарадскога тыпу і 68 сёлаў.
Ашэр (спявак)
Ашэр (Usher, імя пры нараджэнні — Ашэр Тэрэнс Рэйманд Чацвёрты (Usher Terrence Raymond IV); нар. 14 кастрычніка 1978, Далас, штат Тэхас, ЗША) — амерыканскі спявак і акцёр. Адзін з самых камерцыйна паспяховых R&B-музыкантаў афраамерыканскага паходжання. У цяперашні час прададзена больш за 65 мільёнаў дзід яго альбомаў па ўсім свеце. Выйграў сем прэмій «Грэмі», чатыры прэміі «World Music Awards», чатыры прэміі «American Music Award» і 19 прэмій «Billboard Music Awards». Уладальнік уласнай гуказапісвальнай кампаніі «US Records». Ён займае 21 месца ў спісе самых паспяховых музыкантаў па версіі «Billboard», а таксама першае месца ў спісе самых паспяховых музыкантаў 2000-х гадоў. У 2010 годзе часопіс «Glamour» уключыў яго ў спіс 50 самых сексуальных мужчын.
Эва Юнчык-Зёмэцка
Эва Юнчык-Зёмэцка (Ewa Junczyk-Ziomecka; нар. 19 мая 1949, Рашын) — польская юрыстка, журналістка і дзяржаўны дзеяч. Намеснік дзяржаўнага сакратара (з 2006 па 2008 г.), а потым (з 2008 па 2010 г.) дзяржаўны сакратар у Канцылярыі Прэзідэнта Рэспублікі Польшча Леха Качыньскага, Генеральны консул Рэспублікі Польшча ў Нью-Ёрку (2010–2014 г.).
З 19 студзеня 2015 года старшыня праўлення Адукацыйнага фонду Яна Карскага.
Біяграфія
Нарадзілася 19 траўня 1949 года ў Рашыне, пасля вывучэння права і паслядыпломнага навучання журналістыкі ў Варшаўскім універсітэце працавала журналістам. Падчас Ваеннага становішча ў Польшчы ёй забаранілі займацца журналісцкай дзейнасцю, пасля чаго яна з’ехала ў ЗША.
У 1980-х яна была галоўным рэдактарам польскай міграцыйнай газеты Dziennik Polski. Займаўся супрацоўніцтвам паміж польскай, яўрэйскай і ўкраінскай абшчынамі ў ЗША.
Вярнулася ў Польшчу ў 1993 годзе. Прымала актыўны ўдзел у стварэнні Музея гісторыі польскіх яўрэяў Полін і працавала дырэктарам па развіцці і намеснікам дырэктара гэтай новай установы.
19 студзеня 2006 года Юнчык-Зёмэцка стала намеснікам дзяржаўнага сакратара, а 23 красавіка 2008 года — сакратаром у Канцылярыі прэзідэнта Рэспублікі Польшча Леха Качыньскага.
Кіравала Упраўленнем сацыяльных ініцыятыў і Упраўленнем лістоў і меркаванняў грамадзян Канцылярыі Прэзідэнта Рэспублікі Польшча.
24 лютага 2010 года Юнчык-Зёмэцка была звольнена з гэтай пасады.
1 сакавіка 2010 года заняла пасаду Генеральнага Консула Рэспублікі Польшча ў Нью-Ёрку. Займала гэтую пасаду да 2014 года.
Падчас яе знаходжання на пасадзе Генеральнага Консула, у ЗША была адкрыта праграма «Карскі» і створана польска-амерыканская група «Кампанія стагоддзя Яна Карскага», дзякуючы якой Ян Карскі быў пасмяротна ўдастоены вышэйшай грамадзянскай узнагароды ЗША – Прэзідэнцкага медаля Свабоды.
У 2012 годзе ў Генеральным консульстве была таксама ўрачыста адкрыта штогадовая прэмія “Jan Karski Spirit Award”, якая прысуджаецца Адукацыйным фондам Яна Карскага.
Эва Юнчык-Зёмэцка стала першым лаўрэатам гэтай прэміі, за ёй рушылі ўслед вядучыя амерыканскія палітыкі: пасол у ААН Саманта Паўэр (2013 г.) і сенатар Джон Макейн (2014 г.).
Дзякуючы консульскай дзейнасці, накіраванай на папулярызацыю ведаў пра Яна Карскага, у сакавіку 2013 г. выдавецтва Джорджтаўнскага ўніверсітэта апублікавала ў ЗША – праз 69 гадоў пасля першай публікацыі – кнігу Яна Карскага “Тайная дзяржава”.
19 студзеня 2015 года, пасля завяршэння консульскай місіі, яна стала старшынёй праўлення Адукацыйнага фонду Яна Карскага.
Член асацыяцыі «Адкрытая Рэспубліка», асацыяцыі Габрэйскага гістарычнага інстытута і Асацыяцыі польскіх журналістаў.
Аўтар некалькіх кніг, у тым ліку пра «Салідарнасць» і пра Яна Паўла II.
Актыўна працуе на карысць польска-яўрэйскага дыялогу.
Асабістае жыццё
Былая жонка Марыюша Зёмэцкага (польскага журналіста і тэлевядучага), у яе двое дзяцей: дачка Зузана і сын Станіслаў.
Юнчык-Зёмецкая была блізкім сябрам польскага пісьменніка Рышарда Капусцінскага.
Часопіс
Часопіс — друкаванае перыядычнае выданне.
У адпаведнасці з ДАСТ 7.60-2003 «Друкаваныя выданні» «''перыядычнае часопіснае выданне, якое мае пастаянную рубрыкацыю і змяшчае артыкулы або рэфераты па розных грамадска-палітычных, навуковых, вытворчых і інш. пытаннях, літаратурна-мастацкія творы''».
Сігурні Уівер
Сігурні Уівер (Sigourney Weaver; сапраўднае імя Сьюзен Аляксандра Уівер англ. Susan Alexandra Weaver; 8 кастрычніка 1949 г., Нью-Ёрк, ЗША) — амерыканская, тройчы намінаваная на прэмію «Оскар»,.
Часопіс
Першым часопісам у свеце лічыцца амерыканскі The Gentleman's Magazine, першы нумар якога ўбачыў свет у 1731.
Як і газета, часопіс з'яўляецца адным з асноўных сродкаў масавай інфармацыі і прапаганды, аказвае ўплыў на грамадскае меркаванне, фармуючы яго ў адпаведнасці з інтарэсамі пэўных ідэалагічных груп, грамадскіх класаў, палітычных партый, арганізацый. Са з'яўленнем тэхналогій кампутарнай вёрсткі і распаўсюджваннем камерцыйных друкарняў з магчымасцю поўнакаляровага друку, часопісы сталі асноўным рэкламным носьбітам для тавараў класа «прэміум» і «лакшары». Як правіла, адрасаваныя строга пэўным групам чытачоў, яны з'яўляюцца альбо сусветнымі і агульнадзяржаўнымі выданнямі, альбо рэкламнымі каталогамі.
Са з'яўленнем Інтэрнэту часопісы сталі з'яўляцца і ў сеціве. Спачатку на сайтах сталі выкладваць архівы друкаваных выданняў, пазней сталі з'яўляцца анлайн-часопісы. Яны не выходзілі ў друкаваным выглядзе, а існавалі выключна на прасторах сусветнай сеткі Інтэрнэт. Цяпер некаторыя з іх маюць аўдыторыю ў некалькі разоў большую, чым аналагічныя друкаваныя выданні.
Віды часопісаў
Часопісы, як і газеты, класіфікуюцца:
Асаблівасці часопісаў
З-за таго, што часопісы выходзяць у свет радзей, чым газеты, яны адрозніваюцца нізкай аператыўнасцю падачы інфармацыі, затое ў іх больш магчымасцяў для падрабязнага аналізу падзей, разважанняў, падвядзення вынікаў і г. д.
Зыранка
Зыра́нка (Зырянка; Зырянка) — пасёлак гарадскога тыпу ў Расійскай Федэрацыі, адміністрацыйны цэнтр Верхнекалымскага ўлуса (раёна) Рэспублікі Саха (Якуція). Размешчаны на левым беразе ракі Калыма пры упадзенні ў яе ракі Ясачная. Адлегласць да Якуцка: наземным шляхам 2440 км, паветраным 1255 км, водным 4282 км. Аэрапорт, рачная прыстань.
Бітва пры Варнакерце
Бітва пры Варнакерце (Վարդանակերտի ճակատամարտ; снежань 702) — адна з самых вялікіх бітваў у гісторыі супрацьстаяння Арменіі арабскаму валадарству. Армяне дасягнулі поўнага поспеху і стварылі ўсе ўмовы для наступнага разрастання Першага паўстання Арменіі (702—705 гады).
Пачатак вайны
Пасля няўдалых перамоў арабскія ваяры размясціліся на чыстай падлозе, проста на снезе і, у такім стане правядучы асноўную частку ночы, праз некалькі гадзін цалкам пазбавіліся баяздольнасці. У сваю чаргу армяне, разумеючы, што ім усё роўна няма чаго губляць, падрыхтаваліся да начной атакі.
Бітва
Проста перад світанкам армянскія вершнікі раптам атакавалі змерзлых да костак арабаў і ўшчэнт разграмілі іх. Некаторая частка варожых ваяроў паспрабаваў праз лёд перабрацца на іншы бераг Аракса, але лёд трэснуў і апошнія патанулі ў ледзяной вадзе.
Выратаваліся ўсяго 300 чалавек, за якіх заступілася сваячка аднаго з армянскіх камандзіраў, Шушанна. Страты армян былі мізэрнымі.
Барыс Уладзіміравіч Дрывацінаў
Барыс Уладзіміравіч Дрывацінаў (14 сакавіка 1922, Вольск, Саратаўская губерня, РСФСР — 7 чэрвеня 2016) — беларускі савецкі неўролаг, доктар медыцынскіх навук, прафесар, заснавальнік беларускай навукова-педагагічнай школы, заслужаны ўрач Рэспублікі Беларусь (2000), ганаровы акадэмік Беларускай акадэміі медыцынскіх навук, лаўрэат Дзяржаўнай прэміі ў галіне навукі, урач вышэйшай катэгорыі. Амерыканскім біяграфічным інстытутам і Кембрыджскім біяграфічным цэнтрам прафесар названы «Чалавекам года» (1997, 2012) і ўнесены ў амерыканскае і англійскае выданне «Выдатныя людзі ХХ стагоддзя». Кембрыджскім біяграфічным цэнтрам ён унесены ў «100 выбітных прафесіяналаў у галіне аховы здароўя». Ганаровы доктар Беларускага дзяржаўнага ўніверсітэта фізічнай культуры. Ганаровы доктар Беларускага дзяржаўнага медыцынскага ўніверсітэта.
Бітва пры Варнакерце
Пасля бітвы
Пасля бітвы армянскія вяльможы падзяліліся: Смбат і Ашот перайшлі ў візантыйскія ўладанні і паспяховымі перамовамі змаглі пераканаць імперыі падаць руку дапамогі армян, у тым выпадку, як Смбат Арцруні, Вард Рштуні і іншыя вярнуліся ў свае ўладанні і пачалі вайну супраць захопнікаў. У пачатку і ў сярэдзіне студзеня 703 года арабы патрывалі паразы адпаведна ў бітвах у паселішчы Гуканк (правінцыя Васпуракан, гавар Рштунік) і ў гавары Вананд (у Карса). Да канца месяца адбылася яшчэ адна параза арабаў, на гэты раз ля Ерэвана. Улада арабскіх намеснікаў была практычна ліквідавана, асабліва ў святле таго, што Візантыя перайшла ў наступ з боку Кілікіі і ў 704 годзе дамаглася некалькіх сур'ёзных перамог супраць арабаў. Сітуацыя памянялася не ў карысць армян толькі ў 705 годзе, калі перайшоўшыя ў наступ ужо ў Арменіі візантыйскія войскі і армянскае войска, якое далучылася да іх, па віне маладушнасці імперскіх салдат, якія проста падаліся ва ўцёкі ў самым пачатку бітвы, у бітве ля паселішча Драшпет (у Карса) пацярпела ад арабаў сур'ёзную паразу.
Пасля гэтага арабы захапілі гарады Нахічэван і Джуха. У новых ўмовах армяне змушаны былі пайсці на перамовы, у выніку якіх I паўстанне Арменіі скончылася. І хоць дэ-юрэ статус армян не памяняўся, але дэ-факта пасля гэтых падзеі арабы істотна абмежавалі сваю рэпрэсіўную палітыку ў адносінах да армянскага насельніцтва.
Барыс Уладзіміравіч Дрывацінаў
Біяграфія
Нарадзіўся ў горадзе Вольску Саратаўскай губерні (сёння Саратаўская вобласць). У 1940 годзе скончыў 18-ю сярэднюю школу ў горадзе Мінску.
Асноўныя працы і дасягненні
Апублікаваў каля 500 навуковых прац, уключаючы 5 манаграфій, 8 вучэбных і вучэбна-метадычных дапаможнікаў, 7 выданняў пад навуковай рэдакцыяй. Стварыў новы напрамак у неўралагічнай навуцы, звязаны з распрацоўкай і абгрунтаваннем аўтаімуннага патагенезу астэахандрозу пазваночніка і яго клінічных праяў, а таксама з ужываннем вылічальных кібернетычных метадаў для ранняй дыягностыкі, прагназавання цяжару ходу і зыходу неўралагічных праяў астэахандрозу пазваночніка і іншых захворванняў нервовай сістэмы.
Разам з вучнямі распрацаваў аўтаматызаваныя сістэмы для ранняй дыягностыкі і прагназавання паяснічна-крыжавога радыкуліту, дыскагеннай люмбасакральнай радыкуламіелаішэміі, зыходу сіндромаў шыйнага астэахандрозу і неўралгіі трайчастага нерва, ускладненняў ішэмічнага і гемарагічнага інсульта, клінічных праяў алкагольнай полінеўрапатыі, паражэння каўдальнага аддзела спіннога мозгу і конскага хваста, паказанні для хірургічнага лячэння паяснічна-крыжавога радыкуліту, неўралгіі трайчастага нерва.
IC 3694
IC 3694 — галактыка тыпу Sbc (кампактная выцягнутая спіральная галактыка) ў сузор’і Дзева.
Гэты аб’ект знаходзіцца ў арыгінальнай рэдакцыі індэкснага каталога.
Нагорны (Якуція)
Насельніцтва 15 жыхароў (2017 год). За 109 км ад раённага цэнтра. Узнік у 1930-х гадах як дарожны пункт у сувязі з будаўніцтвам Амура-Якуцкай аўтамагістралі. Статус пасёлка гарадскога тыпу — з 1941 года.
Ждановіч
Ждановіч — беларускае прозвішча.
Скарпена
Скарпе́на, марскі ёрш (Scorpaena porcus) — рыба роду сямейства.
Жыве ў Міжземным моры і ў Атлантычным акіяне ля афрыканскага і еўрапейскага берагоў, у вялікіх колькасцях сустракаецца ў Чорным моры, трапляецца часам у Азоўскім моры. Драпежнік. Трымаецца ў прыбярэжнай зоне і большую частку часу праводзіць лежачы на дне ў чаканні здабычы. Дасягае 40-сантыметровай даўжыні. Сілкуецца дробнымі рыбамі, ракападобнымі.
Скарпенам уласціва лінька.
Гендарная дыферэнцыяцыя
Гендарная дыферэнцыяцыя: працэс, у якім біялагічныя адрозненні паміж поламі атрымліваюць сацыялагічнае значэнне і выкарыстоўваюцца як сродкі сацыяльнай класіфікацыі.
Пратэстанцкі тэалагічны ўніверсітэт
Пратэстанцкі тэалагічны ўніверсітэт (Protestantse Theologische Universiteit) — нідэрландская вышэйшая навучальная ўстанова са статусам універсітэта з сядзібай у горадзе Амстэрдам і кампусам у горадзе Гронінген.
Агульная характарыстыка
Універсітэт быў заснаваны ў 1854 годзе як Тэалагічная школа Хрысціянскай рэфармацкай царквы ў Нідэрландах — царквой, якая паўстала ў выніку расколу ў 1834 годзе, каб забяспечыць багаслоўскую адукацыю для сваіх пастараў. Назва была зменена на Тэалагічны каледж у 1939 годзе і, нарэшце, на Тэалагічны ўніверсітэт у 1986 годзе, пасля рэформы ў нідэрландскай універсітэцкай сістэме.
Ільза Канстанцінаўна Лакштанава
Ільза Канстанцінаўна Лакшта́нава (, Камышын, Валгаградская вобласць — ?) — беларуская актрыса. Заслужаная артыстка БССР (1954).
Біяграфія
Нарадзілася 31 студзеня 1923 года ў г. Камышын Валгаградскай вобласці (Расія). Пасля заканчэння Дзяржаўнага інстытута тэатральнага мастацтва імя А. Луначарскага ў Маскве (1944, курс М. Тарханава, У. Белакурава) была напраўлена ў Таганрогскі тэатр імя А. Чэхава. У 1952 г. актрысу запрасілі ў Дзяржаўны рускі драматычны тэатр БССР, дзе яна працавала да 1990 г., увасобіўшы на сцэне шэраг запамінальных лірыка-драматычных і характарных роляў.
З 1991 г. актрыса жыве ў Ізраілі.
Член Беларускага саюза тэатральных дзеячаў з 1952 года.